**Ante Kotromanović** ([Potravlje](https://hr.wikipedia.org/wiki/Potravlje" \o "Potravlje) kod [Sinja](https://hr.wikipedia.org/wiki/Sinj), 8. svibnja 1968.) je hrvatski političar i brigadir, te vojni analitičar. Završio je Zapovjedno-stožernu školu "Blago Zadro" i Ratnu školu "Ban Josip Jelačić". Godine 1990. postaje dijelom specijalnih postrojbi MUP-a. Godinu poslije, 1991., postao je zapovjednik u specijalnim snagama Glavnog stožera HV-a. Godine 1992. postao je zapovjednik bojne u Nastavnom središtu u Sinju. Od 1993. do 1996. bio je zapovjednik 126. sinjske brigade i zapovjednik Operativne grupe Sinj. Od 1996. do 19. listopada 1999. vršio je dužnost zapovjednika [4. gardijske brigade](https://hr.wikipedia.org/wiki/4._gardijska_brigada). Nakon toga pohađa Ratnu školu "Ban Josip Jelačić", a 2001. postaje načelnik Zbornog područja Dubrovnik. Od 2002. je u vojnoj mirovini.

Godine 2007. na [parlamentarnim izborima](https://hr.wikipedia.org/wiki/Hrvatski_parlamentarni_izbori_2007.) postaje saborski zastupnik. U Sabor ulazi 11. siječnja 2008. kao predstavnik [Socijaldemokratske partije Hrvatske](https://hr.wikipedia.org/wiki/Socijaldemokratska_partija_Hrvatske) za IX. izbornu jedinicu, te postaje predsjednik Odbora za ratne veterane. Godine 2011. diplomirao je na [Fakultetu političkih znanosti u Zagrebu](https://hr.wikipedia.org/wiki/Fakultet_politi%C4%8Dkih_znanosti_u_Zagrebu), smjer [novinarstvo](https://hr.wikipedia.org/wiki/Novinarstvo), nakon čega upisuje poslijediplomski specijalistički studij Poslovno upravljanje na [zagrebačkom Ekonomskom fakultetu](https://hr.wikipedia.org/wiki/Ekonomski_fakultet_u_Zagrebu).

Nakon parlamentarnih izbora 2011., postaje ministar obrane u vladi Zorana Milanovića, zbog čega napušta Sabor. Dobitnik je niza [hrvatskih državnih odlikovanja](https://hr.wikipedia.org/wiki/Odlikovanja_i_priznanja_Republike_Hrvatske): [Reda kneza Domagoja](https://hr.wikipedia.org/wiki/Red_kneza_Domagoja), [Reda Nikole Šubića Zrinskog](https://hr.wikipedia.org/wiki/Red_Nikole_%C5%A0ubi%C4%87a_Zrinskog), [Reda bana Jelačića](https://hr.wikipedia.org/wiki/Red_bana_Jela%C4%8Di%C4%87a), medalje Iznimni pothvati...